کۆمەڵکوژی پاسی بەیرووت

کۆمەڵکوژی عەین ئەلروومانە یان کۆمەڵکوژی پاس ئەو ڕووداوەیە کە بە پریشکی ڕاستەوخۆ دادەنرێت بۆ سەرھەڵدانی شەڕی ناوخۆی لوبنان کە تا کۆتاییەکانی نەوەدەکان درێژەی کێشا.

لە ١٣ی نیسانی ساڵی  ١٩٧٥، پیێر جەمیل سەرۆکی پارتی کەتائیب، لەکاتی بەجێھێشتنی کڵێسایەک لە گەڕەکی عەین ئەلروومانە، تەقەی لێکرا. جەمیل فەلەستینییەکانی بەوە تۆمەتبار کرد کە لەپشت ئۆپەراسیۆنەکەوەن. لە ھەمان ڕۆژ و لە ھەمان ناوچە، چەکدارانی سەر بە پارتی کەتیبەکانی لوبنان ھێرشیان کردە سەر پاسێک کە ئەندامانی ڕێکخراوی ڕزگاریخوازی فەلەستینیان ھەڵگرتبوو کە بەرەو کەمپی تەل زەعتەر دەڕۆیشت و تەقەیان لە سەرنشینەکان کرد و ٢٧ کەسیان کوشت. ھەر لەو شەودا شەڕ لە نێوان فەلەستینییەکان و ڕاستڕەوە مەسیحییەکان ڕوویدا. ھەوڵەکان بۆ ھێورکردنەوەی دۆخەکە و گفتوگۆ سیاسییەکان شکستیان ھێنا. بزووتنەوەی نیشتمانیی لوبنان بە سەرۆکایەتی کەمال جونبلات، پارتی کەتیبەکانی لە ڕووداوەکە بەرپرسیار کرد و زۆری نەخایاند پەیوەندی بە فەلەستینییەکانەوە کرد. شەڕەکە فراوانتر بوو و ناوچەکانی دیکەی لوبنانیشی گرتەوە و وڵاتەکە چووە ناو سووڕێکی ململانێ و قەیرانەکانەوە کە زیاتر لە پانزە ساڵ بەردەوام بوو.

 سەرچاوەکان 

 سەرچاوەکان